Moseskjuledderkopp

Moseskjuledderkopp (Minyriolus pusillus) er en av edderkoppene i gruppen mattevevere og dvergedderkopper (Linyphiidae). 

 Utseende  
Moseskjuledderkopp er en liten edderkopp, mellom 1,1 og 1,5 millimeter lang. Den er en av dvergedderkoppene med mørk rødbrun, nesten svart bakkropp og forkropp, med lysere rødlige eller gulbrune bein. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval og forholdsvis liten, litt flat hor hunnen, men hanner har en forhøyning i framkanten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. 

Moseskjuledderkopp er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

 Litteratur 
 W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Minyriolus (tysk)

 Eksterne lenker 

 Dvergedderkopper – edderkopper.net  (norsk)

Kategori:Mattevevere og dvergedderkopper